CELEX: 62015CN0346
Language: et
Date: 2015-07-09 00:00:00
Title: Kohtuasi C-346/15 P: Steinbeck GmbH 9. juulil 2015 esitatud apellatsioonkaebus Üldkohtu (viies koda) 30. aprilli 2015. aasta otsuse peale liidetud kohtuasjades T-707/13 ja T-709/13: Steinbeck GmbH versus Siseturu Ühtlustamise Amet (kaubamärgid ja tööstusdisainilahendused)

14.9.2015   
            
            
               ET
            
            
               Euroopa Liidu Teataja
            
            
               C 302/22
            
         Steinbeck GmbH 9. juulil 2015 esitatud apellatsioonkaebus Üldkohtu (viies koda) 30. aprilli 2015. aasta otsuse peale liidetud kohtuasjades T-707/13 ja T-709/13: Steinbeck GmbH versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-346/15 P)
   (2015/C 302/28)
   Kohtumenetluse keel: saksa
   
      Pooled
   
   
      Apellant: Steinbeck GmbH (esindajad: advokaadid M. Heinrich, M. Fischer)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Alfred Sternjakob GmbH & Co. KG
   
      Apellandi nõuded
   
   Apellant palub Euroopa Kohtul,
   
               —
            
            
               Tühistada Üldkohtu 30. aprilli 2015. aasta otsus liidetud kohtuasjades T-707/13 ja T-709/13;
            
         
               —
            
            
               mõista kohtukulud välja kostjatelt.
            
         
      Väited ja peamised argumendid
   
   Apellatsioonkaebuse esitaja arvates on vaidlustatud kohtuotsus vastuolus kaubamärgimääruse (1) artikli 7 lõike 1 punktiga b, kuna:
   
               1.
            
            
               Üldkohus tõi kaubamärgi „BE HAPPY” eristusvõime puudumise ainsa põhjendusena välja, et seda tajutakse reklaamfraasina. See on otseses vastuolus Euroopa Liidu Kohtu praktikaga, mille kohaselt üksnes sellest põhjusest ei piisa, et tuvastada eristusvõime puudumine.
            
         
               2.
            
            
               Üldkohus ei viidanud lisaks sellele kaubamärgi „BE HAPPY” ja sellega tähistatud kaupade ühelegi konkreetsele seosele, mis ei vajaks vähemalt minimaalset tõlgendamist asjaomase avalikkuse poolt. Pigem on asjaomase kauba ja tähise vahel loodud meelevaldne seos ja isegi kui see esineb, vajab see asjaomase avalikkuse poolt tõlgendamisel jõupingutust.
            
         
               3.
            
            
               Üldkohus on seega teinud kaubamärgi „BE HAPPY” eristusvõime hindamisel hindamisvea.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (kodifitseeritud versioon) (ELT L 78, lk 1).